XPG วิ่ง 3% โบรกชี้ธุรกิจ “สินทรัพย์ดิจิทัล” หนุนรายได้-กำไร โตเด่น
XPG วิ่ง 3% รับโบรกชี้ธุรกิจ "สินทรัพย์ดิจิทัล" หนุนรายได้-กำไร โตเด่น แนะทยอยสะสม
XPG วิ่ง 3% รับโบรกชี้ธุรกิจ "สินทรัพย์ดิจิทัล" หนุนรายได้-กำไร โตเด่น แนะทยอยสะสม
11 มี.ค. 2565

ผู้สื่อข่าวรายงานว่าวันนี้ (11 มี.ค. 2565) โดยราคาหุ้นบริษัท เอ็กซ์สปริง แคปปิตอล จำกัด (มหาชน) หรือ XPG ณ เวลา 12:09 น. อยู่ที่ระดับ 2.06 บาท เพิ่มขึ้น 0.06 บาท หรือ 3.00% โดยทำจุดสูงสุดที่ 2.14 บาท และทำจุดต่ำสุดที่ 1.98 บาท ด้วยมูลค่าการซื้อขาย 151.80 ล้านบาท
 
บริษัทหลักทรัพย์ โกลเบล็ก จำกัด ระบุในบทวิเคราะห์ (10 มี.ค. 2565) ว่า XPG รายงานผลประกอบการไตรมาส 4/2564 พลิกมีกำไร 37 ล้านบาท จากขาดทุน 13 ล้านบาท ในไตรมาส 3/2564 และขาดทุน 23 ล้านบาท ในไตรมาส 4/2563 ปี 2564 พลิก มีกำไร 88 ล้านบาท จากขาดทุน 17 ล้านบาท จากเริ่มรับรู้รายได้จากการเป็นผู้ให้บริการระบบเสนอขายโทเคน และการกลับรายการผลขาดทุนด้านเครดิตหลังได้รับชำระหนี้คืน 
ทั้งนี้หลังเพิ่มทุนสำเร็จทำให้มีความพร้อมด้านการเงินและบุคลากร ทำให้ผลประกอบการมีศักยภาพเติบโตจากธุรกิจใหม่ด้านสินทรัพย์ดิจิทัลจาก XSpring Digital ซึ่งเป็นบริษัทในเครือ ปัจจุบันมีใบอนุญาต 4 ใบอย่างเป็นทางการจาก ก.ล.ต. ได้แก่ 1.นายหน้าซื้อขายคริปโทเคอร์เรนซี 2.นายหน้าซื้อขายโทเคนดิจิทัล 3.ผู้ค้าคริปโทเคอร์เรนซี และ 4.ผู้ค้าโทเคนดิจิทัล ที่ผ่านมา XPG เป็นผู้ให้บริการระบบเสนอขาย “สิริฮับโทเคน” (SIRI ถือหุ้น XPG สัดส่วน 14.08%) ทำให้มีโอกาสได้รับงาน ICO Portal ในอนาคต
อย่างไรก็ดีทางฝ่ายวิจัยมีมุมมองบวกจากโอกาสทางธุรกิจที่เกี่ยวข้องกับ Digital Asset ที่จะช่วยหนุนศักยภาพในการเติบโตของรายได้และผลประกอบการในอนาคต ขณะที่ราคาหุ้นลดลง 30% เมื่อเทียบจากต้นปีจนถึงปัจจุบัน ถือเป็นโอกาสดีในการทยอยสะสม